paragraph_text: Moderni stremeni dolaze u raznim oblicima i stilovima, a većina ih je za sedlo vezana savitljivim kožnim remenima, koji se mogu prilagoditi veličini jahača, odnosno potrebi za optimalnim centrom ravnoteže za određenu konjičku disciplinu. Uz stremene postoje i sigurnosni problemi, poput rizika da pali jahač može ostati zarobljenog stopala u stremenu te tako biti vučen po zemlji od konja, kao i problemi koje dugo rabljenje stremena mogu izazvati tetivi Peroneus Tertius na ljudskom stopalu. Stremeni su sigurniji za upotrabu kada se nose jahačke čizme, odnosno uz pravilno namještanje.